มีเพศสัมพันธ์แบบไม่ป้องกัน แต่เขาหลั่งในใส่แบบเราไม่รู้ตัว มารู้ก็ตอนเขาบอกว่าเสร็จแล้ว ก็ด่าเขาไปชุดใหญ่ เลยรีบไปซื้อยาคุมฉุกเฉินมากินภายใน2ชั่วโมงตอนตี1 เม็ดที่2กินตอนบ่ายโมง จะท้องไหมคะหากเรากินถูกและตรงเวลาที่กำหนด
สวัสดีค่ะ หากได้ทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และทานเม็ดที่ 2 หลังจากที่ได้ทานเม็ดแรกไปแล้ว 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะหลังจากนี้ หากจะมีเพศสัมพันธ์บ่อยๆ ก็ควรใช้ถุงยางอนามัยป้องกัน เพราะหากไม่ป้องกัน และทำให้ต้องทานยาคุมฉุกเฉินบ่อยๆ ก็จะทำให้การมาของประจำเดือนผิดปกติได้ หรืออาจใช้วิธีคุมกำเนิดที่มีประสิทธิภาพสูงอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ